**Το κείμενο προς επεξεργασία[[1]](#footnote-2):**

Το Linux είναι ένα ελεύθερο τύπου-Unix λειτουργικό σύστημα (ΛΣ-OS) που αρχικά δημιουργήθηκε από τον Linus Torvalds και στη συνέχεια αναπτύχθηκε με τη βοήθεια προγραμματιστών από όλον τον κόσμο. Το Linux είναι μια ανεξάρτητη POSIX υλοποίηση και στα χαρακτηριστικά του συμπεριλαμβάνει πραγματικό multitasking, πραγματικό πολυχρηστικό περιβάλλον, virtual memory, shared libraries, demand loading, TCP/IP networking και πολλά άλλα χαρακτηριστικά που δικαιολογούν τον τίτλο "τύπου-Unix". Είναι κατασκευασμένο υπό την GPL άδεια, δηλαδή ο πηγαίος κώδικάς του είναι διαθέσιμος στον καθένα (opensource).

Ο Linus, ως φοιτητής στο Πανεπιστήμιο του Ελσίνκι στη Φιλανδία, αρχικά δημιούργησε το Linux ως hobby. Είχε επικεντρωμένο το ενδιαφέρον του στο Minix, ένα μικρό UNIX σύστημα, και έτσι αποφάσισε να δημιουργήσει ένα σύστημα που θα είχε περισσότερες δυνατότητες από το Minix. Ξεκίνησε την δημιουργία του Linux το 1991, ανακοινώνοντας την έκδοση 0.02 και δουλεύοντας σταθερά έφτασε το 1994 στην έκδοση 1.0 του Linux Kernel. Το Linux μπορεί να χρησιμοποιηθεί για πολλούς σκοπούς, όπως το networking, η ανάπτυξη προγραμμάτων, ακόμα και για πλατφόρμα για απλούς χρήστες. Λόγω της φύσης και της ευελιξίας του, το Linux έχει γίνει πολύ διάσημο παγκοσμίως και ένας μεγάλος αριθμός προγραμματιστών έχει επικεντρώσει το ενδιαφέρον του πάνω σε αυτό.

Η μασκότ του Linux είναι ένας συμπαθέστατος χαμογελαστός πιγκουίνος, ο οποίος επιλέχτηκε από τον ίδιον τον δημιουργό του.

Λόγοι για να χρησιμοποιήσετε το Linux

Είναι φτηνότερο, γρηγορότερο, πολύ πιο ευέλικτο και προσαρμόσιμο, από τα Windows. Τρέχει με ελάχιστες απαιτήσεις υλικού (RAM, CPU, GraphicsCard) πράγμα που σημαίνει ότι σε παλαιότερους υπολογιστές που μπορεί να βαρυγκωμούν ή να μην τρέχουν καν νέες εκδόσεις των Windows, το Linuxτα πάει μια χαρά! Σε καινούργιους υπολογιστές βέβαια είναι αστραπιαίο! Είναι εύκολη η συντήρησή του από οποιοδήποτε σημείο του Internet. Έχει πολύ καλή υποστήριξη υλικού (hardware) εφάμιλλη, αν όχι ανώτερη, των WIndows. Ο πηγαίος κώδικάς του είναι διαθέσιμος. Αυτό σημαίνει πως τα τυχόν bugs διορθώνονται σε χρόνο ρεκόρ!Δεν χρειάζεται antivirus!

Είστε νέος στο χώρο του Linux;

Αν είστε αρχάριος, τότε δεν θέλετε να κατεβάσετε τον πυρήνα, ο οποίος είναι μόνο ένα μέρος ενός συστήματος Linux. Αντί για τον πυρήνα, χρειάζεστε αυτό που ονομάζουμε διανομή (distributionή και distro) Linux, η οποία είναι ένα ολοκληρωμένο σύστημα Linux. Υπάρχει μια πληθώρα διανομών στο Internet, διαθέσιμες για κατέβασμα. Πολλές διανομές είναι γενικής χρήσεως (κάτι τέτοιο χρειάζεστε εσείς) και υπάρχουν διανομές βελτιστοποιημένες για ειδικές χρήσεις. Κάποιες από τις γενικής χρήσης διανομές είναι οι: Ubuntu, LinuxMint, Zorin, Mageia, Fedora, RoboLinux. Πολλές διανομές έχουν παραλλαγές (flavors), οπότε τελικά μπορείτε να εγκαταστήσετε ένα λειτουργικό σύστημα Linux που να ανταποκρίνεται στις ανάγκες σας αλλά και να ταιριάζει με την αισθητική σας.

Ωωωω!

1. Το κείμενο βασίζεται σε άρθρο του [www.linux.gr](http://www.linux.gr), επειδή όμως το τροποποίησα για τις ανάγκες αυτής της δραστηριότητας, τα όποια λάθη ή παραλείψεις βαραίνουν εμένα. Η πρώτη ενέργεια που θα κάνετε είναι να σβήσετε τον προσωρινό τίτλο του κειμένου και φυσικά αυτή την υποσημείωση! [↑](#footnote-ref-2)